text: মুন্সিগঞ্জের টঙ্গিবাড়ী উপজেলার নাটেশ্বর দেউলে অতীশ দীপঙ্করের সময়ের একটি বৃহৎ প্রত্নতাত্ত্বিক নিদর্শন।প্রত্ন নিদর্শনগুলো দশম ও একাদশ শতকের।নাটেশ্বর দেউলে প্রত্নতাত্ত্বিক খননের মাধ্যমে দশম-একাদশ শতকে বৃহৎ ও সমৃদ্ধ স্তূপ কমপ্লেক্স আবিষ্কৃত হয়েছে। এমন আবিষ্কার বাংলাদেশে এটিই প্রথম। বিগত সময়ের আবিষ্কারের মধ্যে বৃহৎ আকারের নান্দনিক কেন্দ্রীয় অষ্টকোনাকৃতি স্তূপ ছিল। এটির চারদিকে চারটি স্তূপ হলঘরও ছিল। এছারা দুটি বৃহৎ আকারের অষ্টকোনাকৃতি স্তূপ, স্মারক কুঠুরি, সুরক্ষাপ্রাচীরের অংশ ও নকশাকৃত ইট পাওয়া গেছে। তবে এখনো খনন কাজ আরও বাকি। খননের ব্যাপারে জাহাঙ্গীরনগর বিশ্ববিদ্যালয়ের প্রত্নতত্ত্ব বিভাগের অধ্যাপক এবং বিক্রমপুর অঞ্চলের প্রত্নতাত্ত্বিক খনন ও গবেষণা প্রকল্পের গবেষণা পরিচালক সুফি মোস্তাফিজুর রহমান বলেন, ইতিপূর্বে খননে ইটের তৈরি সুরক্ষাপ্রাচীরের অংশবিশেষ পাওয়া গিয়েছিল। সুরক্ষাপ্রাচীরটি যে পুরো স্তূপ কমপ্লেক্স জুড়েই ছিল, এবারের আবিষ্কারে তা অনেকটা পরিষ্কার হয়েছে।
title: নাটেশ্বর দেউলের প্রত্নতাত্ত্বিক নিদর্শন